হযরত রাসূলে আকরাম (সা.) হযরত খাদীজাহর (আ.) পণ্য নিয়ে শামে গমন করেন এবং প্রত্যাবর্তনের পরে যে হিসাব-নিকাশ দেন তাতে হযরত খাদীজা (আ.) তাঁর ধারণার চেয়েও অনেক বেশী লাভবান হন। এতে রাসূলুল্লাহ্ (সা.) -এর আমানতদারীর যে প্রতিফলন ঘটে হযরত খাদীজা (আ.) তাতে অভিভূত হন এবং পয়গাম-বাহকের মাধ্যমে তাঁর নিকট বিবাহের প্রস্তাব পাঠান। জবাবে হযরত রাসূলে আকরাম (সা.) এ ব্যাপারে তাঁর অভিভাবক চাচা আবু তালিবের সাথে যোগাযোগ করতে বললে হযরত খাদীজা (আ.) পয়গাম-বাহককে আবু তালিবের নিকট পাঠান।